પૂજારાએ પ્રેક્ટિસ સેશન બાદ જણાવ્યું, ”બોલને સારી રીતે છોડવો એ મહત્ત્વપૂર્ણ વાત છે, ખાસ કરીને વિદેશી પીચ પર. એક વાર તમે જ્યારે એશિયાની બહાર નીકળો છો ત્યારે પીચમાં ઘણો ઉછાળ હોય છે અને એ જ કારણ છે કે બેટ્સમેને બોલ છોડવો જોઈએ.” પૂજારા પાસે દક્ષિણ આફ્રિકાના પાછલા બંને પ્રવાસ દરમિયાન રમવાનો અનુભવ છે અને તે દક્ષિણ આફ્રિકામાં પોતાની ત્રીજી શ્રેણીમાં સકારાત્મક વિચારસરણી સાથે મેદાનમાં ઊતરવા ઇચ્છે છે.